62017TJ0543_INF
Üldkohtu (kuues koda) 6. juuni 2019. aasta otsus –EIP vs. Süüria
(kohtuasi T‑543/17)
Vahekohtuklausel – Laenuleping nr 21595 „Syrian Healthcare“ – Lepingu täitmata jätmine – Ettemakstud summade tagastamine – Viivitusintress – Tagaseljamenetlus
1.
Kohtumenetlus – Pöördumine Üldkohtusse vahekohtuklausli alusel – Euroopa Investeerimispanga ja Süüria vahel sõlmitud laenuleping – Üldkohtu pädevus, mis on määratletud ELTL artiklites 256 ja 272 ning vahekohtuklauslis
(ELTL artikli 256 lõige 1 ja artikkel 272)
(vt punktid 16 ja 17)
2.
Kohtumenetlus – Pöördumine Üldkohtusse vahekohtuklausli alusel – Euroopa Investeerimispanga ja Süüria vahel sõlmitud laenuleping – Süüria Araabia Vabariigi lepinguliste kohustuste rikkumine – Panga õiguste üleminek liidule – Panga hagi, mille ta on esitatud liidu nimel – Vastuvõetavus – Panga hagi, mille ta on esitatud enda nimel – Vastuvõetamatus – Põhjendatud huvi puudumine
(ELTL artikli 256 lõige 1 ja artikkel 272)
(vt punktid 21–30)
3.
Kohtumenetlus – Hagimenetluse algatusdokument – Vorminõuded – Vaidluse eseme määratlemine – Ülevaade fakti- ja õigusväidetest – Hagi nõudega mõista laenulepinguga seoses välja võimalikud osamaksed, mille tasumise tähtaeg on saabunud ning mida ei ole pärast hagi esitamise kuupäeva veel tasutud – Hüpoteetilised asjaolud, mis ei ole veel aset leidnud – Vastuvõetamatus
(Üldkohtu kodukord, artikli 76 punkt d)
(vt punktid 32–36)
Ese
ELTL artikli 272 alusel esitatud hagi nõudega mõista Süüria Araabia Vabariigilt välja laenulepingu nr 21595 „Syrian Healthcare“ alusel võlgnetavad summad koos viivistega.
Resolutsioon
1.
Mõista Süüria Araabia Vabariigilt Euroopa Liidu, keda esindab Euroopa investeerimispank (EIP), kasuks välja summad 62646209,04 eurot ja 3582381,15 USA dollarit (USD).
2.
Nimetatud summadele lisanduvad põhisummadelt ja lepingujärgsetelt intressidelt alates 29. novembrist 2017 kuni nende väljamaksmise kuupäevani arvutatavad viivised, mille määr arvutatakse EIP ja Süüria Araabia Vabariigi vahel 15. juunil 2002 sõlmitud ning 17. oktoobril ja 29. novembril 2007 muudetud laenulepingu nr 21595 „Syrian Healthcare“ artikli 3 lõikes 2 ette nähtud meetodi alusel.
3.
Jätta hagi ülejäänud osas rahuldamata.
4.
Mõista kohtukulud välja Süüria Araabia Vabariigilt.